Resulta evidente que de lo que se trata ye de tomar decisiones conxuntes por parte de tola comunidá educativa . Non de dexar al debalu, y en dellos centros pilotu, la decisión, surdía d'instancies superiores, d'enxertar una seición billingüe (inglés/español) na que  rescampla namás entamar:  * Separtación "alumnos bonos/malos". Equí créase'l ghetu de los bonos.  * Tratamientu didácticu, oraganizativu, académicu... de forma tendenciosamente parcial ente unos y otros.  * Acabar coles llingües propies de cada comunidá y de pasu, si se puede, cola común nel estáu español. Y los políticos d'equí siguen pensando que l'asturianu ye'l que va acabar col castellanu, que ye un pelligru, etc..., poco menos que'l turrexón de babel (debíen echar una güeyada al mapa de les  llingües del mundu, mesmamente'l de la UNESCO, que citábemos enantes pa ver el braeru turrexón de babel: o seya lo que ye normal nel mundu).  * Acabar cola educación pública tal como la conocemos:  - qué pasa colos alumnos "torpes"  - qué colos ACNEEs.  - qué colos pasotes... Pues que toos ellos van tener qu'estudiar inglés quieran o non.  - qué criterios educativos -non economicistes, o seya ayenos a la educación- apurren pa llantar esti bodrio.  * Rescampla'l fechu de que ye,  agora mesmo, una "orden" que vien, como siempre, d'arriba p'abaxo. Que nun tien xustificación pedagóxica dala, sinón económica. Que nun atiende'l principiu pedagóxicu de primero lo conocío y cercano pa saltar a lo desconocío y llonxano; ye dicir: primero vamos formar alumnos billingües: asturianu-castellanu. Pasemos depués a formar alumnos trillingües: asturianu-castellanu-francés(o italianu, o portugués; toes elles llingües romániques). Acabemos por formar alumnos polillingües: asturianu-castellanu-francés  (o italianu, o portugués)-inglés (o alemán, o...). Esto ye una xustificación pedagóxica. Pero'l fechu de que tol mundu tenga qu'estudiar inglés porque'l mercáu lo demanda...en fin; porque si quieren salir a trabayar fuera ye necesariu l'inglés...en fin; porque pa trabayar nel futuru van necestialu...en fin (de les poques profesiones que se citen más p'arriba, que son les que sofiten un país, neguna necesita l'inglés. Ye más: entá ta por salir -y ye la segunda vez que-y lo pido a los responsables oficiales  d'estadístiques del mundu mundial- una estadística na que se demuestre que la mayoría o un 80-70-60-50-40...% de los nuestros estudiantes empleguen l'inglés pa tolla so formación universitaria o diariamente pa los sos trabayos); porque pa dir de vacaciones lu van necesitar...en fin; porque ye necesario pa entender los manuales d'instrucciones...en fin; porque se necesita pa ligar...en fin; etc...          2. Sofitos.    - Llegales.